CELEX: 62009CA0443
Language: sl
Date: 2012-04-19 00:00:00
Title: Zadeva C-443/09: Sodba Sodišča (tretji senat) z dne 19. aprila 2012 (predlog za sprejetje predhodne odločbe Tribunale Ordinario di Cosenza – Italija) – CCIAA di Cosenza proti Grillo Star Srl Fallimento (Direktiva 2008/7/ES — Posredni davki na zbiranje kapitala — Člena 5(1)(c) in 6(1)(e) — Področje uporabe — Letna dajatev, plačana lokalnim zbornicam za trgovino, industrijo, obrtništvo in kmetijstvo)

9.6.2012   
            
            
               SL
            
            
               Uradni list Evropske unije
            
            
               C 165/2
            
         Sodba Sodišča (tretji senat) z dne 19. aprila 2012 (predlog za sprejetje predhodne odločbe Tribunale Ordinario di Cosenza – Italija) – CCIAA di Cosenza proti Grillo Star Srl Fallimento
   (Zadeva C-443/09) (1)
   
   (Direktiva 2008/7/ES - Posredni davki na zbiranje kapitala - Člena 5(1)(c) in 6(1)(e) - Področje uporabe - Letna dajatev, plačana lokalnim zbornicam za trgovino, industrijo, obrtništvo in kmetijstvo)
   2012/C 165/02
   Jezik postopka: italijanščina
   
      Predložitveno sodišče
   
   Tribunale Ordinario di Cosenza
   
      Stranki v postopku v glavni stvari
   
   
      Tožeča stranka: CCIAA di Cosenza
   
      Tožena stranka: Grillo Star Srl Fallimento
   
      Predmet
   
   Predlog za sprejetje predhodne odločbe – Tribunale Ordinario di Cosenza – Razlaga členov 5(1)(c) in 6(1)(e) Direktive Sveta 2008/7/ES z dne 12. februarja 2008 o posrednih davkih na zbiranje kapitala – Naložitev letne dajatve zaradi vpisa v poslovni register, ki ga vodijo lokalne trgovinske zbornice – Letna dajatev, določena v pavšalnem znesku – Pojem „dajatve v obliki pristojbin in taks“
   
      Izrek
   
   Člen 5(1)(c) Direktive Sveta 2008/7/ES z dne 12. februarja 2008 o posrednih davkih na zbiranje kapitala je treba razlagati tako, da ne nasprotuje dajatvi, kot je ta v postopku v glavni stvari, ki jo letno dolgujejo vsa podjetja zaradi njihovega vpisa v poslovni register, čeprav ima tak vpis za kapitalske družbe konstitutivni učinek in to dajatev te družbe dolgujejo tudi za obdobje, v katerem opravljajo zgolj pripravljalne dejavnosti za obratovanje podjetja.
   
      (1)  UL C 51, 27.2.2010.